OzLabs/hebrew-wiki-articles huggingface dataset:
שרך בוסטון

שרך בוסטון (שם מדעי: Nephrolepis exaltata) מכונה גם שרך החרב, או שרך עצמות הדג הוא מין של שרך הנפוץ באזורים טרופיים ברחבי העולם. צמח זה הוא צמח עשבוני רב-שנתי המגיע לגובה של 40–90 סנטימטרים ובמקרים קיצוניים עד 1.5 מטרים.

== תפוצה ==
השרך משגשג במקומות לחים ומוצלים. הוא נפוץ ביערות וביצות, בעיקר בצפון אמריקה הדרומית, מקסיקו, מרכז אמריקה, פלורידה, הודו המערבית, פולינזיה ואפריקה.

== ביות ושימושים ==
שרך בוסטון הוא צמח בית פופולרי. לעיתים קרובות הוא משמש כצמח תלוי הנשתל בעציצי תלייה.

מבחינת תנאי גידול, שרך בוסטון משגשג באדמה לחה (אך לא ספוגה במים) העשירה בדשן. מבין השרכים המבויתים הנפוצים שרך בוסטון נחשב לסובלני ביותר לבצורת. עם זאת השרך מותאם לתנאים של לחות גבוהה ויש לעיתים לספק לו לחות באוויר. השרך עשוי לסגת בקור קיצוני ולעיתים אף להיראות כמת לגמרי, אך יכול להשתקם בעונות החמות יותר. בגידול בחוץ הצמח יעדיף צל חלקי או מלא, אך בגידול ביתי הוא זקוק לאור רב לא-ישיר.

רביית הצמח המתורבת נעשית לרוב על ידי חלוקת ההשרשה, שכן מרבית הזנים המבויתים לא מפיקים נבגים אמיתיים.

צמח זה נחשב בטוח לחיות מחמד שכן אינו רעיל.

==קישורים חיצוניים==

קטגוריה:טקסונים שתוארו בידי היינריך וילהלם שוט
קטגוריה:שרכיים
קטגוריה:צמחים שתוארו ב-1834
פסגת ווקר (אנטארקטיקה)

פסגת ווקר (באנגלית: Walker Peak) היא פסגה, המהווה את הקצה הדרום מערבי של מסיב דופק, בהרי פנסקולה, בארץ המלכה אליזבת, שבאנטארקטיקה.

גובהה של הפסגה 1,495 מטרים מעל פני הים.

== היסטוריה ==
=== גילוי ומיפוי הפסגה ===

הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בעונת המחקר (הקיץ האנטארקטי) 1956–1966.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של פול ט. ווקר (Paul T. Walker), חוקר קרחונים בתחנת אלזוורת', וחבר במשלחת החקר הראשונה שהגיעה וחקרה את מסיב דופק, בדצמבר 1957.

== לקריאה נוספת ==

<div class="mw-content-ltr">• Dominic A. Hodgson, Peter Convey, Elie Verleyen, Wim Vyverman, Sandra J. McInnes, Chester J.Sands, Rafael Fernández-Carazo, Annick Wilmotte, Aaike De Wever, Karolien Peeters, Ines Tavernier, Anne Willems, [https://www.sciencedirect.com/science/article/pii/S1873965210000307 The limnology and biology of the Dufek Massif, Transantarctic Mountains 82° South], Polar Science Volume 4, Issue 2, August 2010, Pages 197-214 https://doi.org/10.1016/j.polar.2010.04.003</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16215 פסגת ווקר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111810 פסגת ווקר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15680&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ווקר] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6627732.html פסגת ווקר] באתר mindat
* [https://mapcarta.com/25601142 מפת אזור פסגת ווקר]
* [https://www.meteoblue.com/en/weather/current/walker-peak_antarctica_6627732 מזג אוויר נוכחי מעודכן בפסגת ווקר]
** [https://www.meteoblue.com/en/weather/14-days/walker-peak_antarctica_6627732 תחזית מזג אוויר עדכנית ארוכת טווח עבור פסגת ווקר]
** [https://www.meteoblue.com/en/weather/archive/yearcomparison/walker-peak_antarctica_6627732 מידע מזג אוויר סטטיסטי ונתוני מזג אוויר היסטוריים עבור פסגת ווקר]

== הערות שוליים ==

ווקר
ווקר
הפיגוע ברדינג

ב-20 ביוני 2020, אדם החמוש בסכין תקף את היושבים בגני פורברי ברדינג שבמחוז ברקשייר שבאנגליה. שלושה אנשים מתו מפצעיהם ושלושה נוספים נפצעו קשה. זמן קצר לאחר מכן נעצר אדם בחשד לביצוע הפיגוע. ב-27 ביוני 2020 החשוד נאשם בשלושה אישומי רצח.

על פי דיווחי עדים, קצת לפני השעה 19:00 על פי שעון הקיץ של בריטניה, אדם בודד החל לצעוק "מילים לא מובנות" ותקף בסכין שתי קבוצות של אנשים בגינת פורברי, פארק ציבורי במרכז רדינג.

החשוד שנעצר זמן קצר לאחר המתקפה, הוא מבקש מקלט מלוב, בן 25. קרוב משפחתו אמר כי הגיע לאנגליה מלוב ב-2012 כדי להימלט ממלחמת האזרחים.

החשוד הורשע 6 פעמים קודם לכן עבור 15 פשעים בין השנים 2015–2019 ושוחרר מהכלא כ-17 ימים לפני ביצוע הפיגוע.

== קישורים חיצוניים ==

* 

==הערות שוליים==

קטגוריה:פעולות טרור ב-2020
קטגוריה:פיגועי טרור בממלכה המאוחדת
קטגוריה:פיגועי דקירה
קטגוריה:ברקשייר
קטגוריה:2020 בממלכה המאוחדת
קטגוריה:אירועי דקירה המוניים
איתי ורד

איתי ורד (נולד ב-9 באוגוסט 1972) הוא עיתונאי ישראלי, ששימש ככתב מגזין בערוץ 13.

== ביוגרפיה ==
נולד בכפר הס. שירת כקצין בהנדסה קרבית. בעל תואר ראשון במדעי המדינה והיסטוריה של המזרח התיכון מאוניברסיטת תל אביב.

שימש כתחקירן בתוכנית "המשקיפים" בטלעד, ולאחר מכן כתחקירן ב"עובדה" בין 2002 ל-2005.

ב-2005 כתב תסריט ותחקיר לסרט התיעודי "שדות אדומים", של הבמאית אילת הלר, שזכה בפרס "דרך החופש" בפסטיבל הקולנוע ירושלים.

בין 2005 ל-2015 שימש ככתב ומגיש בערוץ 1, בתוכניות "מבט", "יומן". היה העיתונאי הישראלי הראשון שסיקר את המהפכה במצרים ב-2011. כמו כן, תיעד את הצונאמי ביפן, רעידת האדמה בנפאל, זרם הפליטים בגבול סוריה-טורקיה, סיקר את המשחקים האולימפיים בביג'יינג וערך סדרת כתבות מדרום אפריקה לקראת מונדיאל 2010. שימש כמגיש תוכנית המדע "המעבדה" ותוכנית הטיולים "על הדרך", וכן היה ממגישי חדשות הלילה "מהיום למחר".

הצטרף לחדשות 10 ב-2015, ככתב התוכנית "שישי". יצר את סדרת הכתבות "צונאמי" ששודרה בינואר 2017, שבה הצטרף לספינת ההצלה "אקווריוס" ותיעד את הצלתם של פליטים ומהגרים מאפריקה ומאסיה בדרכם לאירופה, על גבול המים הטריטוריאליים של לוב. שימש כשליח הערוץ לחילוץ הנערים מהמערה בתאילנד ביוני 2018. עבר לערוץ 13 בינואר 2019.

ב-5 ביולי 2020 פוטר מערוץ 13 כתוצאה מקיצוצים בערוץ.

ביים וצילם את הסרט הדוקומנטרי "Hope without Boundaries" על בית החולים שדה שהקימה ישראל בעיירה מוסטיצקה במזרח אוקראינה, בתחילת מלחמת אוקראינה רוסיה. בעקבות הסרט החל ללמוד סיעוד בבית הספר האקדמי לאחיות ע"ש זיווה טל במרכז הרפואי שיבא.<ref></ref>

נשוי לנעמי ואב לשלושה ילדים. אחיה של עיתונאית האוכל רונית ורד.

== לקריאה נוספת ==
* [https://itaivered.wordpress.com/ מאחורי המצלמה] – בלוג אישי

== קישורים חיצוניים ==
* ריקי רט, [https://www.makorrishon.co.il/nrg/online/1/ART2/861/117.html כשרואים את המצוקה האנושית אתה לא יכול להישאר אדיש], מקור ראשון, 4 בפברואר 2017
* [https://13news.co.il/writer/itai-vered/ איתי ורד], באתר ערוץ 13
* 
* 
* ישי קיצ'לס, [https://www.israelhayom.co.il/culture/films/article/14904494 לא תמיד קל לצפייה: שבוע הקולנוע היהודי יוצא לדרך], ישראל היום, 4 בדצמבר 2023
* https://miamijewishfilmfestival.org/films/2024/hope-without-boundaries

==הערות שוליים==

קטגוריה:ויקיפדיה: ערכים של משתמשים חדשים
קטגוריה:בוגרי אוניברסיטת תל אביב
קטגוריה:תחקירנים ישראלים
קטגוריה:עיתונאים ישראלים
קטגוריה:כפר הס: אישים
קטגוריה:חיילי חיל ההנדסה הישראלי
קטגוריה:ישראלים שנולדו ב-1972
מיכאל ברקן

מיכאל (ברקו) ברקן (6 ביולי 1946 – 14 באפריל 2020) היה קצין צה"ל בדרגת אלוף-משנה, כיהן במספר תפקידי קצונה ביניהם: מפקד חטיבת אגרוף הברזל, סגן מפקד עוצבת געש, מפקד חטיבה 188 ונספח צה"ל בפרו, בוליביה וקולומביה.

== נעוריו ==
מיכאל ברקן נולד בטקוץ' שברומניה בשנת 1946 לברוך ופרומה ברקו, בשנת 1951 עלה עם משפחתו למדינת ישראל באניית "קונסטנצה" ממנה הועברו למעברת העולים במגדל שם גרו שנה. בהמשך עברו לעיר נהריה שם גדל.

למיכאל היו שתי אחיות, רבקה ואאוריקה.

== שירות צבאי ==
עם גיוסו לצה"ל בשנת 1964 מיכאל בחר לשרת בחיל השריון. בתחילת שירותו עבר מסלול חילי של חיל השריון שבמסגרתו עבר הכשרה לקצונה במסגרת קורס קצינים.

במלחמת ששת הימים פיקד על מחלקה בחטיבה 7 בגזרת סיני, ולאחר מכן בצע תפקידי פקוד ומטה ברמת הגדוד, והכשרה לתפקיד מפקד פלוגה במסגרת קורס מפקדי פלוגות.

בתחילת שנות ה-70 המוקדמות פיקד על פלוגה בגדוד 74 בחטיבה 188 בגזרת רמת הגולן.

בימי מלחמת יום הכיפורים רב-סרן מיכאל היה קצין אגף מבצעים של עוצבת יפתח בגזרת רמת הגולן תחת פיקודו של אורי אור. באמצע שנות ה-70 מיכאל קודם לדרגת סגן אלוף, ופיקד על גדוד 53 בחטיבה 188 תחת עמרם מצנע ולאחר מכן תחת יאיר נפשי.

בשנת 1977 שימש מיכאל כסגן מפקד חטיבה 188 בפיקודו של יאיר נפשי. בשנות ה-70 המאוחרות שימש כקצין אגף מבצעים בעוצבת געש שוב תחת פיקודו של אורי אור, מפקדו מחטיבה 679.

בשנות ה-80 המוקדמות קודם מיכאל לדרגת אלוף-משנה, ופיקד על חטיבת אגרוף הברזל (חטיבת מילואים) תחת פיקודו של גיורא חייקה מפקד עוצבת המפץ (אוגדה 319). בתפקיד הבא שימש כסגן מפקד עוצבת געש בפיקודו של עמרם מצנע. באמצע שנות ה-80 קיבל את הפיקוד על חטיבה 188 תחת יהודה פלד מפקד האוגדה.

בתפקידו האחרון בצה"ל שימש מיכאל כנספח צה"ל ונציג מערכת הביטחון במדינות פרו, בוליביה, וקולומביה. ב-1 בינואר 1990 פרש מצה"ל בדרגת אלוף-משנה לאחר שירות של 26 שנה.

== לאחר שחרורו ==
עסק ביזמות עסקית בתחום הנדל"ן ברומניה, ייעוץ וניהול בנושא השקעות בנדל"ן - רכישות ושיווק קרקעות, פיתוח הקרקע והקמת תשתיות לבניה עצמית. מאמצע שנות ה-90 שימש כמנכ"ל חברת "סא.ד.ר חברה לבניה", והוביל את החברה בפרויקטים למגורים בנתניה, בית שאן, בית שמש, ירושלים ובמועצה אזורית מטה בנימין. כמוכן עסק ביזמות פרטית והקים את החברה "ארט מפעלי מתכת".

== השכלה ==
מיכאל בוגר בית ספר תיכון חקלאי ע"ש חנה שוחט בנהלל, ובעל תואר ראשון במדע המדינה וגאוגרפיה מטעם אוניברסיטת חיפה, הוא בוגר הטכניון במנהל עסקי בכיר.

מיכאל נפטר ב-14 באפריל 2020. והותיר אחריו את אשתו תמר (טניה), אותה הכיר בלימודיו בבית הספר החקלאי בנהלל וארבעה ילדים.

קטגוריה:אלופי-משנה בצה"ל
קטגוריה:מפקדי חטיבה 188
קטגוריה:מפקדי חטיבת אגרוף הברזל
קטגוריה:עולים בשנות ה-1950
קטגוריה:ישראלים ילידי רומניה
קטגוריה:בוגרי התיכון החקלאי ויצו נהלל
קטגוריה:בוגרי אוניברסיטת חיפה
2020 06
קטגוריה:מפקדי גדודים בחטיבה 188
קטגוריה:ישראלים שנולדו ב-1946
קטגוריה:ישראלים שנפטרו ב-2020
קטגוריה:מפקדי מחלקות במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:חיילי חיל השריון במלחמת ששת הימים
הוסאוויק

הוסאוויק (באיסלנדית: Húsavík) היא עיירה בחוף הצפוני של איסלנד על שפת מפרץ סקמברנדי עם 2,307<ref></ref> תושבים. ציון הדרך המפורסם ביותר של העיירה הוא כנסיית העץ שנבנתה בשנת 1907.

== סקירה כללית ==
ההכנסות נגזרות מתיירות ודייג, וכן מהתעשייה הקמעונאית והקטנה. עד לאחרונה הייתה העיירה נמל היצוא של צורן דו-חמצני שהוצא מהאגם הסמוך מיוואטן. על פי "Landnámabók" ("ספר ההתיישבות"), הוסאוויק הייתה המקום הראשון באיסלנד שהושב על ידי אדם נורדי. הוויקינג השוודי גארארס סבווארסון נשאר שם בחורף אחד בסביבות שנת 870 לספירה. כשעזב את האי באביב 870, לאחר שהות בחורף, הוא הותיר אחריו אדם בשם נאטפרי ושני עבדים, גבר ואישה והם הקימו חווה.<ref name="Johannesson2013"></ref> פירוש שמה של העיירה "מפרץ בתים", המתייחס ככל הנראה לבתיו של גראר, שאולי היו הבתים היחידים שהיו אז באיסלנד.
== תיירות ==
העיירה הפכה למרכז צפייה בלווייתנים באיסלנד בגלל לווייתנים של מינים שונים הנכנסים לעיתים קרובות למפרץ. מוזיאון הלווייתן המקומי ממוקם במרכז העיר ליד הנמל.<ref></ref>

בעיר יש גם מוזיאון העוסק בתרבות ובביולוגיה. בין היתר, מוצג בו דוב קוטב ממולא (הגיע לגרימזי בשנת 1969) וסירות עתיקות. מדי שנה, באמצע יולי, מתקיים פסטיבל בשם Mærudagar, המתורגם ל"ימי ממתקים". אלפי אנשים מכל איסלנד מגיעים לעיירה הקטנטנה כדי ליהנות מאירוע זה המורכב ממוזיקה, קישוטים צבעוניים ומערך אוכל ושתייה.

בהוסאוויק נמצא גם ביתו של מוזיאון המחקר, מוזיאון העוסק בתולדות החקר האנושי. מחוץ למוזיאון ישנה אנדרטה לזכר האסטרונאוטים של אפולו שהתאמנו בעיירה במהלך שנות השישים.<ref></ref> אזור מיוואטן, עם הגאולוגיה המעניינת שלו וחיי החי המגוונים, נמצא בקרבת מקום. הפארק הלאומי Jökulsárgljúfur עם הקניון בצורת פרסה והמפלים דטיפוס, הפראגילספוס וסלפוס הנמצאים גם לא רחוק מהעיירה.
== ספורט ==
וולסונגור הוא מועדון הכדורגל המקומי, שהתמודד לאחרונה בליגה הבכירה של איסלנד בעונת 1988.<ref>[http://www.rsssf.com/tablesi/ijs88.html Iceland 1988] – RSSSF</ref>

== תרבות פופולרית ==
הוסאוויק שימשה תפאורה והשראה לשיר במסגרת הסרט תחרות הזמר של האירוויזיון: סיפורה של פייר סאגה משנת 2020 שהפיקה Netflix. בסרט הקומי מככבים ויל פרל ורייצ'ל מקאדמס, לצד פירס ברוסנן, דן סטיבנס, דמי לובאטו ואחרים בסיפורם של שני תושבי העיירה שחולמים לזכות בתחרות האירוויזיון.

== שעות היום ==
הוסאוויק חווה שמש חצות בתאריכים 11 ביוני ועד 29 ביוני.<ref name="auto"></ref>

אף על פי שחוף העיר אינו חווה לילה קוטבי ביחס לפתיחת יום השמש של דצמבר, שעות האור הקצרות ביותר הן 2 שעות 45 דקות, בין השעות 11:45 UTC ועד השעה 14:30 ב-21 בדצמבר.

== גלריה ==
<gallery widths="150">
קובץ:Húsavík - view from the mountain.jpg|
קובץ:Husavik Harbor 2006.jpg|נמל הוסאוויק
קובץ:Húsavík harbor. Northern Iceland.jpg|נמל הוסאוויק
קובץ:Husavik1.jpg|כנסיית הוסאוויק
קובץ:Husavik whales.JPG|לווייתנים בסקאלפנדי ליד הוסאוויק
קובץ:A street in Húsavík.jpg|רחוב טיפוסי בהוסאוויק
קובץ:Húsavík - town, harbour and church.jpg|עיירה, נמל וכנסייה
</gallery>
== ראו גם ==
* היסטוריה של איסלנד
== קישורים חיצוניים ==

* 
* [http://www.visithusavik.com/ אתר מידע רשמי לתיירים]
* [http://www.icewhale.is/ אתר על צפייה בלווייתנים ומידע על לווייתנים]
* [http://www.misswanderlust.ca/whale-watching-brink-arctic-circle/ צפייה בלווייתנים של העיירה]
* 

== הערות שוליים ==

קטגוריה:איסלנד: ערים
Friends Keep Secrets

Friends Keep Secrets (בעברית: חברים שומרים על הסודות) הוא אלבום הבכורה של המוזיקאי והראפר היהודי-אמריקאי בני בלנקו.<ref name=":0"></ref> האלבום יצא לאור ב-7 בדצמבר 2018 על ידי חברות התקליטים אינטרסקופ ו-Friends Keep Secrets.<ref name=":0" /> מתוך האלבום יצאו ארבעה סינגלים.

==קידום==
ב-6 בדצמבר 2018, בלנקו הכריז בעמוד האינסטגרם שלו על צאת האלבום וציין "משחרר אלבום ביום שישי", בהמשך פרסם שהוא "עדיין עובד על רשימת השירים באלבום".<ref name=":1"></ref> באותו הכרזה ציין כי "אעשה מנגל קטן ממש למעריצים באזור לוס אנג'לס" כדי להשמיע את אלבומו.<ref name=":1" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="2" |עולם
|7 בדצמבר 2018
|rowspan="2" |תקליט • הזרמת מוזיקה • הורדה דיגיטלית
|סטנדרטית
|rowspan="2" |אינטרסקופ רקורדס • Friends Keep Secrets
|
|-
|26 במרץ 2021
|מהדורה מחודשת
|
|}

==קישורים חיצוניים==

== הערות שוליים ==

קטגוריה:אלבומי בכורה מ-2018
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי קשמיר קאט
קטגוריה:אלבומי פלטינה בארצות הברית
קטגוריה:אלבומי חברת אינטרסקופ רקורדס
אר. טי

קים ג'ונג-גו (בקוריאנית: 김중구; נולד ב-10 בפברואר 1990), הידוע בשם הבמה אר. טי (באנגלית: R. Tee) הוא די ג'יי דרום-קוריאני, כותב שירים ומפיק מוזיקלי, שפועל על ידי חברת התקליטים דה בלאק לייבל. הוא הפיק להיטים עבור בלאקפינק, ביג באנג, אייקון ועוד.<ref name=":1"></ref>

== קריירה ==
אר. טי ידוע בעיקר בזכות עבודתו עם אחת מלהקות הקיי-פופ המצליחות ביותר בכל הזמנים בלאקפינק.<ref name=":1" /> ראשית, הוא היה לחלק ממפיקי הלהיט הבינלאומי "Ddu-Du Ddu-Du", שצבר למעלה מ-36.2 מיליון צפיות בפחות מ-24 שעות - קליפ המוזיקה השני שהגיע להישג זה, ולקליפ הראשון אי פעם של להקה שהצליח לעשות זאת.<ref name=":0"></ref>

בהמשך, היה לחלק ממפיקי הלהיט "Kill This Love", שצבר למעלה מ-56.7 מיליון צפיות בתוך פחות מ-24 שעות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת.<ref></ref> כמו כן, היה לאחד ממפיקי "How You Like That". הווידאו קליפ הרשמי של השיר עלה לערוץ היוטיוב הרשמי שלה בשידור חי ב-26 ביוני 2020.<ref></ref> במהלך השידור החי, צפו בקליפ למעלה מ-1.6 מיליון אנשים ובכך שברה הלהקה את שיא כל הזמנים לפרימיירה המצליחה ביותר בכל הזמנים ביוטיוב.<ref></ref><ref></ref>

בנוסף לכך, הקליפ הוא הקליפ הנצפה ביותר בכל הזמנים ב-24 שעות, כשהקודם לכך היה "Boy with Luv", שצבר 60,119,890 צפיות ב-24 שעות.<ref></ref> 23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות.<ref></ref>

==קישורים חיצוניים==

==הערות שוליים==

קטגוריה:פזמונאים
קטגוריה:מפיקים מוזיקליים דרום קוריאנים
קטגוריה:דרום קוריאנים שנולדו ב-1990
קטגוריה:אמנים דרום קוריאנים הידועים בשם במה
קרחון הנגינג (הפארק הלאומי אולימפיק)

קרחון הנגינג (באנגלית: Hanging Glacier) הוא קרחון הממוקם צפונית-מזרחית להר אנדרסון ברכס הרי אולימפיק שבשטח הפארק הלאומי אולימפיק, במדינת וושינגטון שבארצות הברית.

מוצאו של הקרחון צפונית לאוכף בין הר אנדרסון ופסגת איסט, בגובה של 1,630 מטרים מעל פני הים.

אורכו של הקרחון 320 מטרים.

בדומה ליתר הקרחונים ברכס אולימפיק, בשל התחממות כדור הארץ, גם קרחון זה מצוי במצב של נסיגה.

== לקריאה נוספת ==

<div class="mw-content-ltr">• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, [https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA], Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138</div>

* [https://www.nps.gov/olym/learn/nature/glaciers.htm נסיגת קרחונים בהרי אולימפיק עקב התחממות כדור הארץ] באתר שירות הפארקים הלאומיים של ארצות הברית

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:1520502 קרחון הנגינג] באתר הסקר הגאולוגי של ארצות הברית
* [https://www.topoquest.com/map.php?lat=47.73052&lon=-123.32374&datum=nad83&zoom=4 מפה טופוגרפית של אזור קרחון הנגינג]

== הערות שוליים ==

הנגינג אולימפיק
הנגינג
קרחון הנגינג (הפארק הלאומי צפון רכס קסקייד)

קרחון הנגינג (באנגלית: Hanging Glacier) הוא קרחון על מורדותיו הצפוניים של הר שוקסן, שבפארק הלאומי צפון רכס קסקייד, במחוז ווטקום במדינת וושינגטון, שבארצות הברית.

אורכו של הקרחון 1.45 קילומטרים.

הקרחון מתחבר למוצאו של קרחון קריסטל. 

קרחון הנגינג נשפך לחלקו העליון של קרחון קרטיס.

== לקריאה נוספת ==

<div class="mw-content-ltr">• Jim Nelson, Peter Potterfield, [https://books.google.co.il/books?id=O6trUIvYfU4C&pg=PA290&lpg=PA290&dq=%22Hanging+Glacier%22+%22Mount+Shuksan%22&source=bl&ots=hvvO_jWtNb&sig=ACfU3U0invSs0fpOqN6vs3q4A9EK0M0zgw&hl=en&sa=X&ved=2ahUKEwjyrezv8qLqAhXCGewKHf6zB60Q6AEwEXoECA0QAQ#v=onepage&q=%22Hanging%20Glacier%22%20%22Mount%20Shuksan%22&f=false Selected Climbs in the Cascades Vol 1, 2nd Ed.], PP 290 - 293</div>

<div class="mw-content-ltr">• Writers' Program (Wash.), [https://books.google.co.il/books?id=2AE1AAAAIAAJ&pg=PA507&lpg=PA507&dq=%22Hanging+Glacier%22+%22Mount+Shuksan%22&source=bl&ots=EvJ7gG5qgN&sig=ACfU3U2eyKJrsIWaYTJzc0ZmOicBdeZcAA&hl=en&sa=X&ved=2ahUKEwjk6o_78qLqAhVO3qQKHZOmCn44ChDoATAAegQIChAB#v=onepage&q=%22Hanging%20Glacier%22%20%22Mount%20Shuksan%22&f=false Washington: A Guide to the Evergreen State], P 505</div>

== קישורים חיצוניים ==

* [https://geonames.usgs.gov/apex/f?p=gnispq:3:::NO::P3_FID:1520501 קרחון הנגינג] באתר הסקר הגאולוגי של ארצות הברית
* [https://www.topoquest.com/map.php?lat=48.83540&lon=-121.60181&datum=nad83&zoom=4 מפה טופוגרפית של אזור קרחון הנגינג]
* [https://www.mountaineers.org/activities/routes-places/mt-shuksan-n-face הר שוקסן וקרחון הנגינג] באתר mountaineers
* [https://www.splitboardbindings.com/2015/04/23/trip-report-hanging-glacier-headwallnw-couloir-mt-shuksan/ תצלומי הטיפוס על קרחון הנגינג]
* [http://www.skimountaineer.com/Trips/ShuksanClimb/HangingGlacier.html תצלום קרחון הנגינג מפסגת הר שוקסן]
* [https://www.summitpost.org/mount-shuksan/150347 מידע למטפסים על הר שוקסן] באתר summitpost

== הערות שוליים ==

הנגינג קסקייד
הנגינג
נץ סופרקליוסוס

נץ סופרקליוסוס (שם מדעי: Accipiter superciliosus) הוא מין של עוף דורס מרכז ודרום אמריקאי מהסוג נץ, החי בטבע ביערות גשם ויערות לחים דומים למורדות הרי האנדים בטווח של 1,800 עד 1,000 מטר מעל פני הים. הוא חי במדינות: ניקרגואה, מזרח אקוודור, צפון בוליביה, צפון ארגנטינה ודרום ברזיל. התפוצה שלו לא רחבה מאוד אך הוא לא מצוי באיום גדול בטבע.

נץ זה קטן מאוד, דומה לגודל של זרזיר מצוי כשאורך הזכרים רק 20 ס"מ ואורך הנקבות 25.6 ס"מ בלבד ומשקלם 75 עד 120 גרם, מה שהופך אותו לאחד מהקטנים שבבני משפחת הנציים. הנץ בעל נוצות סגולות-כהות, חזה ובטן אפורים משורטטים ופנים צהובות ובעל מקור נוקשה ומעוקל בצבע שחור. העיניים והטבעות סביבם בעלי גוון אדמדם והרגליים כתומות.

הנץ מעופף מעל היערות ההרריים של מורדות האנדים ומחפש טרף שרובו מורכב מעופות אחרים. הוא ניזון ממינים של ציפורי שיר ומקוליבריים אותם הוא חוטף בצלילה כאשר הוא נתקל בהם ולעיתים גם מכין מארב מעמדה בין הענפים. חלק מהנצים יצודו גם מכרסמים מזדמנים.

הנצים חיים בקבוצות מונוגמיות ומקננים יחדיו על צמרות העצים. עונת הרבייה של הפרטים הצפוניים היא בין פברואר ליוני ואילו של הפרטים הדרומיים היא בין אוקטובר לינואר והנקבות מטילות לרוב 3 ביצים בגוון לבן-כחלחל. זוג הנצים מגוננים בתוקפנות על הטריטוריה שלהם מזרים, לרבות מדורסים אחרים.

===תת-מינים===
* A. s. superciliosus
* A. s. fontanieri

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:נץ (סוג)
קטגוריה:בוליביה: עופות
קטגוריה:בעלי חיים שתוארו ב-1766
Apocalypse Soon

Apocalypse Soon (בעברית: אפוקליפסה בקרוב) הוא המיני-אלבום השלישי של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-25 בפברואר 2014, על ידי חברת התקליטים Mad Decent ו-Secretly Canadian.<ref name=":0" /> מתוך האלבום יצאו שני סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|25 בפברואר 2014
|הורדה דיגיטלית • הזרמת מוזיקה
|Mad Decent
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומים מ-2014
קטגוריה:מיני-אלבומים באנגלית
מכבי סלוניקי

מכבי סלוניקי הוא מועדון ספורט בעיר סלוניקי, המייצג באופן היסטורי את הקהילה היהודית בעיר. המועדון כולל מחלקות של כדורגל, כדורסל, כדורעף, אתלטיקה, הרמת משקולות, טניס שולחן, איגרוף, רכיבה על אופניים ושחמט. צבעיו כחול-לבן.

== היסטוריה ==
מכבי סלוניקי הוקמה בשנת 1908 על ידי חברי הקהילה היהודית.<ref></ref> משנת 1930 החלה להשתתף גם במשחקי המכביה. 

ספורטאים חשובים היו חברי מחלקת האיגרוף, שהייתה המחלקה היחידה שהייתה בה ספורטאים לא יהודים לפני מלחמת העולם השנייה. מבין הספורטאים הידועים היו דינוס עוזיאל, יעקב רצון ושלמה ארוך. 

לאחר השואה פעילות המועדון הופסקה. הוא הוקם שוב בשנת 1966 וכולל גם ספורטאים לא יהודים.

== קישורים חיצוניים ==
* 
* [http://www.jct.gr/maccabee.php מכבי סלוניקי], באתר הקהילה היהודית בסלוניקי

==הערות שוליים==

קטגוריה:תנועת מכבי: מועדוני ספורט בתפוצות
קטגוריה:יהדות סלוניקי
קטגוריה:סלוניקי: מועדוני ספורט
ליוויו קורי

ליוויו קורי (באיטלקית: Livio Cori; נולד ב-12 במרץ 1990) הוא ראפר ושחקן איטלקי.

== ביוגרפיה ==
קורי נולד ברובע הספרדי שבנאפולי, איטליה. הוא החל לכתוב את שיריו ב-2005.<ref></ref> בשנת 2008 החל לשתף פעולה עם אמנים נאפולים שונים, והפיץ את שיריו הראשונים דרך הלייבל "NoonStudios".

ב-2015 הוציא את סינגל הפריצה שלו, "Tutta la notte", בשיתוף הזמר ג'מון , שנכלל במיני-אלבום הבכורה שלו, Delay, שיצא לאור ב-2017.<ref></ref> באותה השנה, החל לככב בסדרת הטלוויזיה האיטלקית "גומורה", והוציא את השיר "Surdat" שנכלל בפסקול הסדרה.<ref></ref>

ב-2018 חתם בחברת התקליטים "שוגר מיוזיק" והוציא דרכה את המיני-אלבום השני שלו, Montecalvario.<ref></ref> באותה השנה, השתתף בפסטיבל סן רמו עם השיר "Un'altra luce" יחד עם נינו ד'אנג'לו , והגיע למקום האחרון.<ref></ref>

ב-2019 הוציא את אלבום הבכורה שלו, .<ref></ref>

== דיסקוגרפיה ==
=== אלבומי אולפן ===
* 2019: 
* 2020: Femmena

=== מיני-אלבומים ===
* 2017: Delay
* 2018: Montecalvario
* 2021: Blu verano

== קישורים חיצוניים ==

== הערות שוליים ==

קטגוריה:ראפרים איטלקים
קטגוריה:זמרים איטלקים
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1990
Lazers Never Die

Lazers Never Die (בעברית: לייזרים לעולם לא מתים) הוא המיני-אלבום הראשון של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-20 ביולי 2010, על ידי חברת התקליטים דאונטאון רקורדס.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|20 ביולי 2010
|הורדה דיגיטלית • תקליט • תקליטור
|דאונטאון רקורדס
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2010
קטגוריה:אלבומים שהופקו על ידי דיפלו
Goodbye & Good Riddance

Goodbye & Good Riddance (בעברית: להתראות & ברוך שפטרנו) הוא אלבום הבכורה של הראפר האמריקאי ג'וס וורלד.<ref name=":0"></ref> האלבום יצא לאור ב-23 במאי 2018, על ידי חברות התקליטים אינטרסקופ ו-Grade A.<ref name=":0" /> מתוך האלבום יצאו חמישה סינגלים. האלבום הופק בעיקר על ידי ניק מירה, והשאר הופק על ידי מפיקים אחרים, ביניהם: בני בלנקו, קארדו, CBMix, דון רוב, דריי מון ומיצ׳ מולה. באלבום הופעת אורח אחת יחידה, והיא של הראפר ליל עוזי ורט.

== סינגלים ==
הסינגל "All Girls Are The Same" יצא לאור ב-13 באפריל 2018, ובשיאו, הגיע למקום ה-41 במצעד הבילבורד הוט 100 בארצות הברית.<ref name=":1"></ref>

הסינגל השני מתוך האלבום, "Lucid Dreams", יצא לאור ב-4 במאי 2018, ובשיאו, הגיע למקום השני במצעד הבילבורד הוט 100.<ref name=":1" />

הסינגל השלישי, "Lean wit Me", יצא לאור ב-22 במאי 2018, ובשיאו, הגיע למקום ה-68 במצעד הבילבורד הוט 100.

הסינגל הרביעי, "Wasted", שבו מתארח הראפר ליל עוזי ורט, פורסם ב-10 ביולי 2018; יצא לאור גם הוא לאחר יציאת האלבום.<ref></ref>

הסינגל החמישי, "Armed and Dangerous", פורסם ב-15 באוקטובר 2018 ויצא לאור גם הוא לאחר יציאת האלבום. בשיאו, הגיע למקום ה-44 במצעד הבילבורד הוט 100.<ref name=":1" />

== הצלחה מסחרית ==
בהתחלה, האלבום Goodbye & Good Riddance הגיע למקום ה-15 במצעד הבילבורד 200, בעוד שמכר כ-39,000 עותקים בשבוע הראשון ליציאתו.<ref></ref> בשבוע השני, עלה האלבום למקום ה-8 ומכר כ-45,000 עותקים נוספים.<ref></ref> בשבוע השלישי ליציאת האלבום, האלבום טיפס למקום השישי ומכר כ-42,000 עותקים נוספים.<ref></ref> ב-5 בדצמבר 2018, האלבום הגיע לסך מכירות כולל של למעלה ממיליון עותקים, ובכך זכה לתואר אלבום פלטינה מה-RIAA.

בשנת 2022 האלבום דורג במקום ה-199 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.<ref></ref>

==רשימת רצועות==

==== סימפולים ====
* האינטרו וקטע הקישור "Karma" מכילים ברקע את האינסטרומנטל של השיר "Lovely" של בילי אייליש וחאליד.<ref></ref><ref></ref>
* השיר "Scared of Love" מכיל סימפול של השיר "So High" של Ghost Loft.<ref></ref>
* השיר "Hurt Me" מכיל את קטע הקול "Doppler Horn Pass With Toyota Corolla Driving by at 35 MPH", ומשתמש במילים מתוך שיר הילדים "Sticks and Stones".<ref></ref>
* השיר "Used To" מכיל סימפול של השיר Felt (Touhou) של Crescent Moon.<ref></ref>

== מיקומי שיא ותארים ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 במאי 2018
|הורדה דיגיטלית • הזרמת מוזיקה
|אינטרסקופ • Grade A
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2018
קטגוריה:אלבומי ג'וס וורלד
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי קשמיר קאט
קטגוריה:אלבומי זהב באוסטרליה
קטגוריה:אלבומי זהב בצרפת
קטגוריה:אלבומי חברת אינטרסקופ רקורדס
Death Race for Love

Death Race for Love (בעברית: מרוץ המוות לאהבה) הוא אלבום האולפן השני של הראפר האמריקאי ג'וס וורלד.<ref name=":0"></ref> האלבום יצא לאור ב-8 במרץ 2019, על ידי חברות התקליטים אינטרסקופ ו-Grade A.<ref name=":0" /> מתוך האלבום יצאו שני סינגלים. עטיפת האלבום הושפעה ממשחק הווידאו Twisted Metal. מספר אמנים מתארחים באלבום, ביניהם: ברנט פאיאז, קלאבר ויאנג ת׳אג.

האלבום Death Race for Love כולל את הסינגל "Robbery", שיצא ב-13 בפברואר 2019 במטרה לקידום האלבום; בנוסף, האלבום מכיל גם את הסינגל "Hear Me Calling", שגם הוא יצא לפני יציאת האלבום. האלבום נכנס למקום הראשון במצעד הבילבורד 200 ומכר כ-165,000 עותקים בשבוע הראשון ליציאתו. בהמשך, קיבל האלבום את התואר אלבום זהב מה-RIAA.

== קידום ==
ב-20 בפברואר 2019, הודיע ג׳וס כי יצא לסיבוב הופעות באמריקה הצפונית יחד עם הראפר סקי מאסק<ref></ref>. ב-4 במרץ, חשף ג׳וס וורלד את רשימת השירים מהאלבום<ref></ref>. ב-8 באפריל הופיע ג׳וס וורלד יחד עם השיר "Hear Me Calling" בתוכנית The Tonight Show Starring Jimmy Fallon<ref></ref>.

=== סינגלים ===
הסינגל "Robbery" יצא ב-13 בפברואר 2019 במטרה לקידום האלבום. השיר הופק על ידי ניק מירה, ובשיאו, הגיע למקום ה-27 במצעד הבילבורד הוט 100<ref></ref><ref></ref><ref name=":1"></ref>. הסינגל השני שיצא במטרה לקידום האלבום היה "Hear Me Calling", השיר יצא ב-1 במרץ והופק על ידי פורפס. בשיאו, הגיע למקום ה-38 במצעד הבילבורד הוט 100<ref name=":1" /><ref></ref>.

== עטיפת האלבום ==
עטיפת האלבום נוצרה בהשראת עטיפת סדרת משחקי הווידאו Twisted Metal<ref></ref>.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|8 במרץ 2019
|הורדה דיגיטלית • הזרמת מוזיקה
|אינטרסקופ • Grade A
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2019
קטגוריה:אלבומי ג'וס וורלד
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי לואי בל
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Wrld on Drugs

Wrld on Drugs (בעברית: העולם על סמים) הוא המיקסטייפ של הראפרים האמריקאים פיוצ'ר וג'וס וורלד.<ref name=":0"></ref> המיקסטייפ יצא לאור ב-19 באוקטובר 2018, על ידי חברות התקליטים אינטרסקופ, אפיק, Grade A ו-Freebandz.<ref name=":0" /> ב-15 באוקטובר יצא הסינגל "Fine China" לקידום המיקסטייפ. במיקסטייפ מתארחים בין היתר: יאנג סקוטר, יאנג ת'אג, ליל ויין, יאנג באנס, גאנה וניקי מינאז'<ref></ref>.

== רקע ==
לאחר שיצא לאור השיר "Fine China", חשפו ג'וס וורלד ופיוצ'ר ברשתות החברתיות כי מיקסטייפ משותף של השניים בשם WRLD on Drugs עומד לצאת<ref></ref>. המיקסטייפ יצא לאור ב-19 באוקטובר 2018 וכולל 16 שירים, וב-25 באוקטובר הוציא קול בנט וידאו קליפ לשיר "No Issue" מתוך המיקסטייפ<ref></ref>; בקליפ משתתפים ג'וס וורלד ופיוצ'ר ואותו צילמו במדבר, הקליפ עלה לערוץ היוטיוב Lyrical Lemonade. ב-10 בדצמבר 2018 פורסם סרטון מאחורי הקלעים של העבודה על המיקסטייפ<ref></ref>.

== הצלחה מסחרית ==
המיקסטייפ נכנס למקום ה-2 במצעד הבילבורד 200, כאשר A Star Is Born מונע ממנו להתקדם למקום הראשון.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|19 באוקטובר 2018
|הורדה דיגיטלית • הזרמת מוזיקה
|אינטרסקופ • אפיק • Grade A • Freebandz
|<ref></ref>
|}

==קישורים חיצוניים==

== הערות שוליים ==

קטגוריה:מיקסטייפים מ-2018
קטגוריה:אלבומי פיוצ'ר
קטגוריה:אלבומי ג'וס וורלד
קטגוריה:אלבומים שהופקו על ידי לואי בל
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי קוביטס
קטגוריה:אלבומי חברת אינטרסקופ רקורדס
ויו פארקה טורה

ויו פארקה טורה (בצרפתית: Vieux Farka Touré; נולד ב-1981) הוא זמר וגיטריסט מאלי. בנו של המוזיקאי זוכה פרס גראמי עלי פארקה טורה.<ref></ref>

== ביוגרפיה ==
טורה נולד בניאפונקה שבמאלי בשנת 1981 לעלי פארקה טורה. בשנת 2006 הוציא פארקה טורה את אלבום הבכורה שלו הנושא את שמו, באמצעות הלייבל "מודיבה". האלבום כלל הופעת אורח של אביו המנוח, ונגן הקורה טומני דיאבטה .<ref></ref>

בשנת 2008 הוציא אלבום רמיקס בשם "UFOs Over Bamako".<ref></ref> שנה לאחר מכן, ב-2009, הוציא את אלבומו השני, "Fondo". האלבום הגיע למקום החמישי במצעד אלבומי העולם של הבילבורד ונבחר על ידי וילג' ווייס כאחד ממאה האלבומים הטובים ביותר של אותה השנה.<ref></ref>

ביוני 2010, הוזמן פארקה טורה להופיע בפתיחת אירוע מונדיאל 2010 לצדם של אמנים אחרים, בהם שאקירה, אלישה קיז וקיינאן.<ref></ref> באותו החודש, הוציא את אלבום ההופעה הראשון שלו, "LIVE".<ref name="vieuxfarkatoure.com"></ref> באותה השנה, הקים יחד עם המוזיקאי הישראלי עידן רייכל את ההרכב "טורה-רייכל קולקטיב", תוך שהקליטו השניים יחד ג'אם סשן, שהפך לאלבום אולפן.

באוקטובר 2010 התארח בסינגל של הפרויקט של עידן רייכל, "Say God", שנכלל באלבומו של ההרכב "הביתה, הלוך חזור".

ב-24 במאי 2011 הוציא את אלבום האולפן השלישי שלו, "The Secret".<ref></ref> האלבום כולל דואט של פארקה טורה עם אביו המנוח.<ref name="vieuxfarkatoure.com"/>

בשנת 2012 הוציא ההרכב טורה-רייכל קולקטיב את אלבום הבכורה שלו, "The Tel Aviv Session" שהוקלט בתל אביב.<ref></ref> האלבום הגיע למקום הראשון במצעד אלבומי העולם של אייטונס.

בשנת 2013, הוציא את אלבומו הרביעי, "Mon Pays". באותה השנה, התארח באלבום של הפרויקט של עידן רייכל "רבע לשש", בשיר "Mon Amour". בשנת 2014 הוציאו רייכל ופארקה טורה את האלבום השני של טורה-רייכל קולקטיב, "The Paris Session", שזכה לביקורות חיוביות.<ref></ref>

בשנת 2017 הוציא את האלבום "Samba" בו מתארח עידן רייכל בשני שירים.<ref></ref>

== דיסקוגרפיה ==
=== אלבומי אולפן ===
* 2007: Vieux Farka Touré
* 2009: Fondo
* 2011: The Secret
* 2013: Mon Pays
* 2017: Samba
* 2022: Les Racines

=== אלבומי הופעה ===
* 2010: LIVE

=== אלבומי רמיקס ===
* 2008: Vieux Farka Touré Remixed: UFOs Over Bamako
* 2009: Other Roads: Fondo Remixed

=== אלבומים משותפים ===
* 2012: The Tel Aviv Session <small>(בהרכב טורה-רייכל קולקטיב)</small>
* 2014: The Paris Session <small>(בהרכב טורה-רייכל קולקטיב)</small>
* 2015: Touristes <small>(עם ג'וליה איסטרלין)</small>
* 2022: Ali (עם Khruangbinׂ)

== קישורים חיצוניים ==

* 

== הערות שוליים ==

קטגוריה:גיטריסטים
קטגוריה:זמרים
קטגוריה:מאלים
קטגוריה:אמני הפרויקט של עידן רייכל
קטגוריה:מאלים שנולדו ב-1981
יחסי גואטמלה–יפן

יחסי גואטמלה–יפן הם היחסים הדיפלומטיים בין רפובליקת גואטמלה לבין יפן. שתי המדינות כוננו יחסים דיפלומטיים בפברואר 1935.

== סחר ==
בשנת 2017, שוויו של הייצוא היפני לגואטמלה עמד על 26.9 מיליארד ין וכלל בעיקר ברזל, מכוניות, חלקי רכב, ומכונות. באותה השנה, הייבוא היפני מגואטמלה עמד על 15.3 מיליארד ין וכלל בעיקר קפה, משאות חריפים ובננות.

== ביקורים רמי דרג ==
=== מגואטמלה ליפן ===
* 2001 – נשיא גואטמלה לשעבר, אלפונסו פורטיו.
* 2005 – נשיא גואטמלה לשעבר, אוסקר ברשה. 
* 2019 – שרת החוץ של גואטמלה, סנדרה חובל.

=== מיפן לגואטמלה ===
* 1997 – מסהיטו, נסיך היטאצ'י ובת זוגו.

== יפנים בגואטמלה ==
על פי הלשכה היפנית המרכזית לסטטיסטיקה, בשנת 2019 התגוררו בגואטמלה 379 אזרחי יפן.

== נציגויות דיפלומטיות ==
* גואטמלה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. גואטמלה מיוצגת ביפן בדרג הקונסולרי באמצעות שלוש קונסוליות רשמיו שהיא מחזיקה בערים סאפורו, יוקוהמה וקיוטו.
* יפן מיוצגת בגואטמלה בדרג השגרירות באמצעות שגרירות רשמית שהיא מחזיקה בגואטמלה סיטי, בירת המדינה.

== קישורים חיצוניים ==

* [https://www.mofa.go.jp/region/latin/guatemala/data.html יחסי גואטמלה–יפן], באתר משרד החוץ היפני.

== הערות שוליים ==
המרכז ההיסטורי של פילדלפיה

המרכז ההיסטורי של פילדלפיה (באנגלית: Philadelphia's Old City) היא שכונה היסטורית במרכז העיר פילדלפיה שבארצות הברית, הנמצאת בקרבת המפגש של נהרות הדלאוור והסקולקיל, במקום בו במקור ויליאם פן והקווייקרים ייסדו את ההתיישבות הראשונה באזור שתהפוך לימים לעיר פילדלפיה. אטרקציות התיירות הנודעות ביותר באזור זה הם אתר היכל העצמאות ופארק העצמאות ההיסטורי הלאומי שמקיף אותו, בית בטסי רוס, ורבים מהאתרים ההיסטוריים הבולטים ביותר בפילדלפיה.

המרכז ההיסטורי של פילדלפיה מכיל בין היתר את הרחוב העתיק ביותר בארצות הברית אשר מאוכלס ברציפות מאז היווצרו - סמטת אלפרת . לאורך רחוב זה נמצאים כיום 32 בתים שנבנו בין השנים 1728 ל-1836.

== גלריה ==
<gallery widths="250px" heights="150px">
Elfreth's_Alley.JPG|סמטת אלפרת
Liberty_Bell_2006.JPG|פעמון החירות במשכנו הנוכחי מול היכל העצמאות
Betsyrosshouse.jpg|בית בטסי רוס
</gallery>
==קישורים חיצוניים==

קטגוריה:העיר העתיקה, פילדלפיה
מרכז העסקים הראשי של לוס אנג'לס

המיקום של אזור מרכז העסקים הראשי של לוס אנג'לס בלוס אנג'לס
מרכז העסקים הראשי של לוס אנג'לס (באנגלית: Downtown Los Angeles) הוא אזור מרכז העסקים של העיר לוס אנג'לס שבמדינת קליפורניה שבארצות הברית. אזור זה, המשתרע על פני כ-15.1 קמ"ר, כולל גם שכונת מגורים ובה כ-85 אלף תושבים.

מרכז העסקים הראשי של לוס אנג'לס נתחם בנהר לוס אנג'לס ממזרח, העיר ורנון ממזרח, רחוב אלמיידה, שדרות סיזאר צ'אבז, ושדרות סנסט, ושדרות מארוויו ממערב, והרחוב סטדיום וויי, לילאק טראס, ונורת' ברודוויי מצפון. באזור מרכז העסקים הראשי של לוס אנג'לס ישנם בין היתר מבני ממשל רבים, וכמו גם תיאטראות, גורדי שחקים, מרכזי קניות ייחודיים, ופארקים רבים.

נכון לשנת 2013 עבדו באזור מרכזי העסקים הראשי של לוס אנג'לס מעל ל-500,000 אנשים.

אטרקציות התיירות הנודעות ביותר באזור זה הם אזור הצ'יינהטאון של לוס אנג'לס, והיכל הספורט סטייפלס סנטר.

== גלריה ==
<gallery widths=250px heights=150px>
Chinatown-la-overview2.jpg|אזור הצ'יינהטאון של לוס אנג'לס
MOCA_LA_04.jpg|המוזיאון לאמנות עכשווית
Clippers_vs_Suns.jpg|סטייפלס סנטר
Disney_Concert_Hall..JPG|אולם הקונצרטים על שם וולט דיסני
Los Angeles, CA from the air.jpg|מרכז העסקים הראשי של לוס אנג'לס
</gallery>

==קישורים חיצוניים==

לוס אנג'לס
קטגוריה:לוס אנג'לס
קמפבל סקוט

קמפבל סקוט (באנגלית: Campbell Scott; נולד ב-19 ביולי 1961) הוא שחקן קולנוע וטלוויזיה, מדבב, במאי ומפיק אמריקאי. ידוע בעיקר ממשחקו בסרטים "שמיים מגינים מעל", בתור ריצ'רד פארקר בסרטים "ספיידרמן המופלא" ו"ספיידרמן המופלא 2", בתור ד"ר לוייז דודג'ון בסרט "עולם היורה: עולם חדש" ובסדרות הטלוויזיה "רופא להשכיר", "בית הקלפים" ו"Damages".

==ביוגרפיה==
סקוט נולד ביולי 1961 בניו יורק לשחקן ג'ורג' סי. סקוט ולשחקנית קולין דיוורסט. יש לו אח אחד, אלכסנדר ואחות למחצה, השחקנית דוון סקוט. הוא התחנך בתיכון ג'ון ג'יי בניו יורק לצידו של השחקן והבמאי סטנלי טוצ'י ובהמשך למד באוניברסיטת לורנס עד לסיום הלימודים ב-1983.

את משחקו החל ב-1986 בתפקיד קטן בסדרה פרקליטי אל איי וכעבור שנה שיחק בסרט הפשע חמש פינות של טוני ביל בתור שוטר. ב-1990 שיחק בסרט Longtime Companion וכעבור שנה שיחק בסרטו של ג'ואל שומאכר בחירתה של אהבה, לצד ג'וליה רוברטס ווינסנט ד'אונופריו וגם לצד אמו, קולין דיוורסט.

ב-1996 ביים לצד ידידו סטנלי טוצ'י את סרט הקומדיה-דרמה Big Night, אשר היה מועמד לפסטיבל הסרטים סאנדנס וזכה בפרס מעגל מבקרי הקולנוע בניו יורק ובפרס מעגל מבקרי הקולנוע של בוסטון .

ב-2002 שיחק בסרט Roger Dodger בתור רוג'ר סוונסון ועל תפקידו זכה בפרס השחקן הטוב ביותר ממועצת ביקורת הקולנוע האמריקנית.

עוד מתפקידיו: את ג'וסף טובין בסדרה Damages, מארק אשר בסדרה בית הקלפים ובתפקידו של ריצ'רד פארקר, אביו של פיטר פארקר (ספיידרמן) בסרטים ספיידרמן המופלא מ-2012 וספיידרמן המופלא 2 מ-2014.

בשנת 2018 ביצע הופעת אורח בסדרת הקומדיה האפלה "דיאטלנד" מבית רשת AMC, בדמותו של סטנלי אוסטין. 

ב-2022 הופיע בתור הנבל הראשי, ד"ר לואיס דודג'סון בסרט "עולם היורה: עולם חדש", תפקיד אותו ביצע בסרט הראשון השחקן קמרון ת'ור (המרצה מאסר).

==חיים אישיים==
סקוט נשוי, אב לשני ילדים. הוא מתגורר עם משפחתו בצפון-מערב קונטיקט.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:במאים אמריקאים
קטגוריה:מדבבים אמריקאים
קטגוריה:מפיקים אמריקאים
קטגוריה:בוגרי אוניברסיטת לורנס
קטגוריה:אמריקאים שנולדו ב-1961
סאטורן סדרה L

סאטורן סדרה L (באנגלית: Saturn L series), היא מכונית משפחתית גדולה מתוצרת חטיבת תאגיד סאטורן (קרוי גם: Saturn LLC), מבית ג'נרל מוטורס, אשר יוצרה בין השנים 1999–2004 (שנת דגם 2000) בארצות הברית.

==נתונים==
* יוצרו 406,300 יחידות ממאי 1999 – 17 ביוני 2004
* 5 דלתות
* מספר מושבים: 5
* מנוע קדמי-רוחבי
* מנועי בנזין
* סוג הנעה: הנעה קדמית 4x2

==תצורות==
* 4 דלתות סדאן
* 5 דלתות סטיישן

==דגמים==
===סדאן===
* Saturn LS (שנת 2000)
* Saturn LS1 (שנת 2000)
* Saturn LS2 (שנת 2000)
* Saturn L100 (משנת 2001)
* Saturn L200 (משנת 2001)
* Saturn L300 (משנת 2004)
===סטיישן===
* Saturn LW1 (שנת 2000)
* Saturn LW2 (שנת 2000)
* Saturn LW200 (משנת 2001)
* Saturn LW300 (משנת 2001)

==גלריה==
<gallery mode="packed" heights="120">
קובץ: Saturn-L-Series.jpg | "סאטורן סדרה L"
קובץ:Saturn L300 -- 09-07-2009.jpg | "סאטורן סדרה L" דגם "L300"
קובץ:03-05 Saturn L300.jpg | "סאטורן סדרה L" דגם "L300"
קובץ: Saturn L-Series 2000-02.jpg | "סאטורן סדרה L", שנת 2000
קובץ:Saturn L-Series 2003-05.jpg | "סאטורן סדרה L"
קובץ: Interior of 2003 Saturn L200.jpg | "סאטורן סדרה L" דגם "L200", שנת 2003 – מבט ללוח מחוונים
קובץ:03-05 Saturn LW.jpg | "סאטורן סדרה L" – סטיישן
קובץ:'00-'02 Saturn L-Series Wagon.jpg | "סאטורן סדרה L" – סטיישן
קובץ:2002 Saturn LW200, bluish silver, rear left.jpg | "סאטורן סדרה L" דגם "LW200", שנת 2002 – סטיישן
</gallery>

==ראו גם==
* סאטורן סקיי
* סאטורן רילאי
* סאטורן אאוטלוק

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1999
קטגוריה:מכוניות אמריקאיות
L
בנויט בנג'מין

לנארד בנויט בנג'מין (באנגלית: Lenard Benoit Benjamin; נולד ב-22 בנובמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1985–1999. ממוצעיו הכוללים לאורך 15 עונותיו בליגה הם 11.4 נקודות, 7.5 ריבאונדים, 2.0 חסימות ו-1.3 אסיסטים למשחק.

==קריירת מכללות==
בנג'מין נולד וגדל בעיר מונרו שבלואיזיאנה, ובין השנים 1982–1985 למד באוניברסיטת קרייטון אשר באומהה, נברסקה. ב-3 עונותיו בקבוצת הכדורסל של האוניברסיטה שיחק תחת המאמן ויליס ריד, והעמיד ממוצעים כוללים של 17.7 נקודות, 11.3 ריבאונדים ו-4.6 חסימות למשחק.

==קריירת משחק ב-NBA==
בדראפט ה-NBA{{כ}} 1985 נבחר בנג'מין על ידי לוס אנג'לס קליפרס בבחירה השלישית, אחרי פטריק יואינג וויימן טיסדייל שנלקחו בשתי הבחירות הראשונות. במהלך עונת הרוקי שלו זכה למקום קבוע בחמישייה הפותחת של הקליפרס, ועד לסיום העונה רשם ממוצעים של 11.1 נקודות, 7.6 ריבאונדים ו-2.6 חסימות למשחק. ב-4 העונות הבאות המשיך להציג יכולת טובה כאחד השחקנים הבולטים בקליפרס, וכאחד החוסמים המובילים בליגה, עם 2.8 חסימות בממוצע למשחק, לצד 13.7 נקודות ו-8.6 ריבאונדים למשחק. ב-29 בינואר 1988 קבע שיא מועדון של 10 חסימות במשחק מול מילווקי באקס, וב-31 במרץ 1989 השווה את השיא במשחק מול סן אנטוניו ספרס; באותו משחק השיג בנג'מין את הטריפל דאבל היחיד בקריירה שלו, כשקלע 25 נקודות ואסף 10 ריבאונדים בנוסף ל-10 החסימות. לאורך 5 עונותיו המלאות בקבוצה נותרו הקליפרס אחת הקבוצות החלשות ב-NBA, וניצחו בכ-27% בלבד ממשחקיהם.

בפברואר 1991, לאחר כ-5 עונות וחצי בלוס אנג'לס, הועבר בנג'מין בטרייד לסיאטל סופרסוניקס תמורת אולדן פוליניס ושתי בחירות דראפט עתידיות. באותה עונה העפיל עם סיאטל לפלייאוף ה-NBA, לראשונה בקריירה, אך קבוצתו הודחה כבר בסיבוב הראשון. בעונה העוקבת, בה רשם ממוצעים של 14.0 נקודות ו-8.1 ריבאונדים למשחק, העפיל עם הסופרסוניקס לחצי גמר המערב בפלייאוף.

בפברואר 1993, לאחר שנתיים בסיאטל, הועבר לצד דאג כריסטי בטרייד ללוס אנג'לס לייקרס, בתמורה לסם פרקינס.

לקראת עונת נשלח בטרייד נוסף לניו ג'רזי נטס, תמורת סם בואי ובחירת דראפט עתידית. בשתי עונותיו עם הנטס קלע 10.1 נקודות ואסף 6.8 ריבאונדים למשחק כסנטר הפותח של הקבוצה.

בדראפט ההרחבה של שנת 1995 נבחר על ידי ונקובר גריזליס, לקראת עונת הבכורה של המועדון, אך לאחר 13 משחקים בלבד הועבר בטרייד למילווקי באקס. בין השנים 1996–1999 שיחק לתקופות קצרות עבור טורונטו ראפטורס, פילדלפיה 76' וקליבלנד קאבלירס בטרם פרש ממשחק, בגיל 35.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת קרייטון
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני סיאטל סופרסוניקס
קטגוריה:כדורסלני לוס אנג'לס לייקרס
קטגוריה:כדורסלני ניו ג'רזי נטס
קטגוריה:כדורסלני ונקובר גריזליס
קטגוריה:כדורסלני מילווקי באקס
קטגוריה:כדורסלני טורונטו ראפטורס
קטגוריה:כדורסלני פילדלפיה 76'
קטגוריה:כדורסלני קליבלנד קאבלירס
קטגוריה:אמריקאים שנולדו ב-1964
פייטרו טנראני

פייטרו טנראני (באיטלקית: Pietro Tenerani; 1789, טוראנו (קרארה) – 1869, רומא) היה פסל איטלקי, שפיסל בסגנון הניאו קלאסי.

==ביוגרפיה==
טנראני החל את הכשרתו אצל דודו הפסל פייטרו מרקטי.

טנראני למד באקדמיה לאמנויות יפות בקרארה אצל מנהל האקדמיה הצייר ז'אן בטיסט פרדריק דמאריס ואצל הפסל הצעיר לורנצו ברטוליני.

בשנת 1813 קיבל טנראני מלגה ללמוד ברומא שם למד בעיקר אצל ברטל תורוואלסן.
 
טנראני הכשיר פסלים.

בנו קארלו היה אדריכל.

==גלריה==
<gallery>
Pietro Tenerani-Cupid Pulling a Thorn out of the Foot of Venus-Hermitage.jpg| קופידון שולף קוץ מרגלה של ונוס בארמיטאז'
Pietro Tenerani (1789-1869) Psiche svenuta lato sinistro (pre 1838).jpg|פסיכה בגלריה הלאומית לאמנות מודרנית (רומא)
Pietro Tenerani (1789-1869) Psiche abbandonata (modello, 1816).jpg|פסיכה הנטושה בגלריה לאמנות מודרנית בפירנצה
Pietro Tenerani (1789-1869) Fauno in atto di suonare la tibia (1859) particolare 02.jpg|פאון מנגן בחליל בגלריית כיכר סקאלה במילאנו
Estatua de la plaza de Bolívar en Bogotá.JPG|פסל סימון בוליבר בבוגוטה
Monument to Pope Pius VIII.jpg|מונומנט לפיוס השמיני בבזיליקת פטרוס הקדוש
</gallery>

==קישורים חיצוניים==

* 

קטגוריה:אמנים נאו-קלאסיים
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:ילידי 1789
קטגוריה:נפטרים ב-1869
Death Bed (Coffee for Your Head)

"" הוא סינגל שהוקלט על ידי המוזיקאי הקנדי פאוופו בשיתוף הזמרת הפיליפינית-בריטית ביבדובי. השיר יצא לאור ב-8 בפברואר 2020, כסינגל מתוך המיני-אלבום Poems of the Past, על ידי חברת התקליטים קולומביה רקורדס.

== רקע וכתיבה ==
השיר נכתב על ידי פאוופו, ביבדובי ואטרפופ והופק על ידי אוטרפופ. השיר מכיל סימפול מתוך שירה של ביבדובי, "Coffee". במקור, השיר פורסם ביוטיוב ובסאונדקלאוד בשנת 2019. עקב הסימפול שמופיע בשיר, השיר לא פורסם ברשתות הזרמת המדיה. בפברואר 2020 פורסם שם השיר על ידי חברת התקליטים קולומביה רקורדס, תוך שהצליח לצבור בספוטיפיי למעלה מ-400 מיליון השמעות. השיר עוסק בזוג צעיר שלחבר יש מחלה סופנית ועומד למות.<ref></ref><ref></ref>

== הצלחה ==
נכון ליוני 2020, נוצרו עשרות מיליוני סרטונים בפלטפורמת שיתוף הווידאו טיקטוק המשתמשים בשיר, שקיבלו סך של כשבעה מיליארד צפיות.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה 
| 70,000
|-
! בלגיה (BEA)
| זהב 
| 20,000
|-
! קנדה (Music Canada)
| זהב 
| 40,000
|-
! צרפת (SNEP)
| פלטינה 
| 200,000
|-
! איטליה (FIMI)
| פלטינה 
| 70,000
|-
! מקסיקו (AMPROFON)
| פלטינה ×2
| 120,000
|-
! ניו זילנד (RMNZ)
| פלטינה 
| 30,000
|-
! פולין (ZPAV)
| פלטינה 
| 20,000
|-
! ספרד (PROMUSICAE)
| זהב 
| 20,000
|-
! הממלכה המאוחדת (BPI)
| פלטינה 
| 600,000
|-
! ארצות הברית (RIAA)
| פלטינה ×2
| 2,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|8 בפברואר 2020
|הזרמת מוזיקה • הורדה דיגיטלית
| rowspan="2" |קולומביה
|<ref></ref>
|-
!ארצות הברית
|7 באפריל 2020
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2020
קטגוריה:שירים באנגלית
קטגוריה:שירים על מזון ושתייה
קטגוריה:שירי היפ הופ קנדיים
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד שירי הרוק & האלטרנטיביים
שרה גריי

שרה גריי (באנגלית: Sarah Grey; נולדה ב-19 במאי 1996<ref></ref>) היא שחקנית קולנוע וטלוויזיה קנדית, הידועה בתפקידה כאליסה, הדמות הראשית בסדרת האימה-דרמה של נטפליקס, "המסדר".

== ביוגרפיה ==
גריי נולדה בקולומביה הבריטית שבקנדה.

גריי הופיעה בסדרה "בייטס מוטל" בתפקיד נורמה בייטס הצעירה. ב-2013 שיחקה בתפקיד ג'ניפר בילס בסרט Cinemanovels. באוגוסט 2016 לוהקה לתפקיד קורטני ויטמור (סטארגירל) בעונה השנייה של סדרת הטלוויזיה "אגדות המחר" ברשת The CW.<ref></ref> 

באפריל 2018, גריי לוהקה לתפקיד הראשי, בתור אליסה דרייק בסדרת האימה-דרמה של נטפליקס "המסדר".<ref name="The_Order"></ref> הסדרה עלתה לנטפליקס במרץ 2019, ועונתה השנייה עלתה ביוני 2020.

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
| rowspan="2" |2013
|Cinemanovels
|ג'וליה
|
|-
|חיבוק הערפד
|שרלוט הצעירה
|
|-
| rowspan="2" |2017
|פאוור ריינג'רס
|אמנדה קלארק
|<ref></ref>
|-
|Last Night in Suburbia
|היילי
|
|-
|2022
|שלום, להתראות ומה שביניהם
|קולט
|
|}

=== טלוויזיה ===
{| class="wikitable sortable"
!שנה
!סדרה
!תפקיד
!הערות
|-
| rowspan="3" |2015
|The Wrong Girl

Fatal Friends
|סופיה אלן
|סרט טלוויזיה<ref></ref>
|-
|חצי ערפד
|לא קייטלין
|סרט טלוויזיה של ניקלודיאון
|-
|A Mother's Instinct

Her Own Justice
|סקרלט בטנר
|סרט טלוויזיה
|-
| rowspan="2" |2016
|The Wedding March
|ג'ולי טרנר
|סרט טלוויזיה של הולמרק
|-
|Mommy's Secret
|דניס הרדינג
|סרט טלוויזיה של LMN 
|-
|2017-2016
|אגדות המחר
|קורטני וייטמור / סטארגירל
|3 פרקים
|-
|2017
|Story of a Girl 
|קייטלין ספינלי
|סרט טלוויזיה של Lifetime
|-
| rowspan="3" |2018
|על הספסל
|קמרון
|סרט טלוויזיה
|-
|A Marriage Made for Murder
|ניקול
|סרט טלוויזיה של הולמרק
|-
|No One Would Tell
|ז'קלין
|סרט טלוויזיה של Lifetime
|-
|2020-2019
|המסדר
|אליסה דרייק
|תפקיד ראשי; 2 עונות
|}

== קישורים חיצוניים ==

== הערות שוליים ==

קטגוריה:שחקניות ילדות קנדיות
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1996
6lack

ריקרדו ולדז ולנטיין ג'וניור (באנגלית: ; נולד ב-24 ביוני 1992), ידוע בשם הבמה 6lack (מעוצב כ-6LACK; מבוטא "בלאק"),<ref></ref> הוא זמר, ראפר ופזמונאי אמריקאי.

== ביוגרפיה ==
ביולי 2011 חתם בחברת התקליטים של הזמר פלו ריידה, "אינטרנשיונל מיוזיק גרופ". לאחר שחתם בחברה, עזב את אוניברסיטת וולדוסטה בה למד. 6lack היה חתום בחברה כחמש שנים, תוך שהוציא את המוזיקה שלו בחשבון ה-SoundCloud שלו. בסופו של דבר, עזב את החברה בשל סוגיות הנוגעות לרישיון וניהול אומנותי. בשנת 2015, הודיע כי הצטרף לקולקטיב המוזיקלי "ספילג' וילג'", והשתתף במיני-אלבומו של הקולקטיב, Bears Like This Too.<ref></ref>

בשנת 2016 חתם בחברת התקליטים אינטרסקופ רקורדס. עוד באותה השנה, נכלל ברשימת "10 אמנים חדשים שאתם צריכים להכיר" של הרולינג סטון.<ref></ref> בנובמבר 2016 הוציא את אלבום הבכורה שלו, Free 6lack. האלבום זכה להצלחה מסחרית רבה, תוך שהגיע בשיאו למקום ה-34 במצעד הבילבורד 200, וקיבל את תואר הזהב מאיגוד תעשיית ההקלטות הקנדי ואיגוד תעשיית ההקלטות האמריקאי.<ref></ref><ref></ref> הסינגל הראשי מתוך האלבום, "Prblms", זכה גם הוא להצלחה רבה, תוך שזכה בתואר הפלטינה הכפולה בארצות הברית.<ref></ref>

בשנת 2018 הוציא את אלבום האולפן השני שלו, East Atlanta Love Letter, הכולל הופעות אורח של הראפרים ג'יי קול, אופסט ופיוצ'ר.<ref></ref> האלבום הגיע למקום השלישי במצעד הבילבורד 200 וקיבל את תואר הזהב מאיגוד תעשיית ההקלטות הקנדי.<ref></ref>

בשנת 2020 הוציא את המיני-אלבום הראשון שלו, 6pc Hot.<ref></ref>

ב-4 באוגוסט 2023 הוציא את הסינגל "Mustard" עם ג'ורדן וורד.

== דיסקוגרפיה ==
=== אלבומי אולפן ===
* 2016: Free 6lack
* 2018: East Atlanta Love Letter

=== מיני-אלבומים ===
* 2020: 6pc Hot

== הופעות ==
=== סיבובי הופעות ===
* 2017: FREE 6LACK Tour
* 2018: From East Atlanta With Love Tour

== קישורים חיצוניים ==

* 

== הערות שוליים ==

קטגוריה:זמרים אמריקאים
קטגוריה:ראפרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1992